Ahawarr-rneman angkew, “Arrangkwarl! Nthakenh nga apetyey-angenh anewantherr-angkwarr! Ngan artwa ilkwarl, anantherran arrangkwarl. Ngenharl rernem alwerneyel, ipmew atweyewan. Anantherran ingkerr anterrenty, rernem alwerney-angenharl. Anantherr ingkerr ilwenty, rernem iterrem, ‘Kel mwerr menty!’ Nga ilwentyan, rernem inkwerelhem inngarl. Mwerr ngan anaynta tawen nhenh-itwew-antey anteng. Anewantherr rlterrk irrentyan, ntwa ahawarr ingwer-rnem thwenem ingkern-they, alpemeleyew.”
